ועדת העבודה, הרווחה והבריאות, כנסת 20, פרוטוקול מספר 740, 2018-03-13 10:15

מירב בן ארי: שלום לכולם, תודה שבאתם, אנחנו נפתח את ישיבת ועדת העבודה, הרווחה והבריאות.

מירב בן ארי: היום יום שלישי, 13 במרס 2018, כ"ו באדר תשע"ח, בנושא: בקשה לדיון מחדש של חברת הכנסת מירב בן ארי לפי סעיף 115 לתקנון הכנסת.

<נעה בן שבת: רצינו לבקש לקיים דיון מחדש.

<נעה בן שבת: למרות שהיה ברור אתמול שאנחנו דנים בשלוש ההצעות יחד, אבל לא הצבענו באופן פורמלי על המיזוג, לכן רצינו לבקש להשלים את התהליך.

מירב בן ארי: לקיים דיון מיוחד מחדש, להשלים את התהליך ולמזג את שלוש הצעות החוק.

<נעה בן שבת: אני אגיד עוד דבר, שבינתיים קיבלנו תגובה ממשרד האוצר שאומרת שאין להצעת החוק עלות משמעותית.

מירב בן ארי: אז מה הוא רצה?

<נעה בן שבת: הוא רצה את התיקון כי הוא רצה אותו לגופו, וזה דבר שצריך יהיה לשקול אחרי הקריאה הראשונה, אבל מעבר לזה אין לזה עלות תקציבית במובן הזה שגם אם הממשלה תתנגד להצעת החוק, זה לא יהפוך אותה להצעת חוק תקציבית במובן זה שהיא תדרוש 50 חברי כנסת במליאה.

<נעה בן שבת: נושא נוסף, דיברנו על זה שהתחילה תהיה ב-6 בפברואר 2018.

<נעה בן שבת: אני רוצה לוודא שזה באמת התאריך ואם לא, יכול להיות שזה יהיה ב-5 בפברואר או ב-1 בפברואר.

<נעה בן שבת: זה הטווח של הזמנים.

מירב בן ארי: בכל מקרה זה כבר היה.

<נעה בן שבת: נכון, בכל מקרה זאת תחילה רטרואקטיבית.

<נעה בן שבת: ה-6 בפברואר זה התאריך שבו אמור לחול החוק, זה התאריך שבו אמור היה להסתיים.

<נעה בן שבת: זה אמור להיות התאריך הזה, ה-6 בפברואר.

מירב בן ארי: לקרוא את הצעת החוק?

<ענת כהן שמואל: קודם צריך להצביע על הרביזיה.

מירב בן ארי: מי בעד הרביזיה?

מירב בן ארי: בעד הרביזיה – פה אחד

מירב בן ארי: נמנעים – אין

מירב בן ארי: הרביזיה עברה.

מירב בן ארי: עכשיו אקרא את שלוש הצעות החוק ואז נצביע על המיזוג.

מירב בן ארי: 2.

מירב בן ארי: הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/4962/20), של חברת הכנסת מיכל רוזין.

מירב בן ארי: אני אצביע בעד מיזוג שלוש הצעות החוק.

<נעה בן שבת: נכון, לפי סעיף 79ג לתקנון הכנסת.

מירב בן ארי: מי בעד המיזוג, מי נגד.

מירב בן ארי: בעד המיזוג – פה אחד

מירב בן ארי: נמנעים – אין

מירב בן ארי: המיזוג אושר בוועדה.

<נעה בן שבת: אפשר לאשר בקריאה ראשונה את ההצעות הממוזגות.

<נעה בן שבת: אולי בכל זאת תצביעי גם על ההצעות הממוזגות כהצעה אחת?

<נעה בן שבת: מכיוון שפתחנו את הכול לדיון מחדש, אנחנו נצביע על ההצעה כהצעה ממוזגת אחת עם התיקונים.

מירב בן ארי: מי בעד הצעת חוק ממוזגת אחת, בנוסח שהוקרא אתמול?

מירב בן ארי: בעד ההצעה – פה אחד

מירב בן ארי: נמנעים – אין

מירב בן ארי: ההצעה התקבלה פה אחד.

מירב בן ארי: תודה רבה לכולם, החוק אושר.

מירב בן ארי: הישיבה נעולה.